Θαλάσσια+σπορ+&+Αθλητικές+δραστηριότητες+στην+Κέρκυρα

Η Κέρκυρα είναι το ιδανικό θέρετρο για τους λάτρεις των σπορ λόγω ήπιου κλίματος αλλά και των πολλών αθλητικών εγκαταστάσεων, σχολών και χώρων αναψυχής που διαθέτει. Στην Κέρκυρα οι επισκέπτες έχουν τη δυνατότητα να απολαύσουν τις ακόλουθες δραστηριότητες: ................................................................................................................................................................................. Η Κέρκυρα φημίζεται για τις πανέμορφες παραλίες της. Οι περισσότερες διαθέτουν ξαπλώστρες και ομπρέλες, κρυστάλλινα νερά καθώς και εγκαταστάσεις υδάτινων σπορ, καφετέριες, ταβέρνες και εστιατόρια. Οι πιο εντυπωσιακές παραλίες βρίσκονται στην Αχαράβη, τον Άγιο Γεώργιο (Βόρεια Κέρκυρα), τον Άγιο Γεώργιο (Νότια Κέρκυρα), την Αγνή, τον Αρίλλα, το Μπαρμπάτι, τις Μπενίτσες, τη Δασιά, τις Έρμονες, το Γαρδένο, τη Γλυφάδα, τον Ύψο, το Καλάμι, το Καμινάκι, την Κασσιόπη, τον Κάβο, το Κομμένο, το Κοντόκαλι, τη Μεσογγή, τη Μυρτιώτισσα, τα Μωραΐτικα, το Νησάκι, την Παλαιοκαστρίτσα, τον Παραμόνα, τις Περουλάδες, τη Ρόδα και το Σιδάρι. Για περισσότερες λεπτομέρειες, __ [|κάντε κλίκ εδώ] __. ................................................................................................................................................................................. Πολλές παραλίες διαθέτουν εγκαταστάσεις υδάτινων σπορ που προσφέρουν στους λουόμενους ατελείωτες ώρες ξεγνοιασιάς. Μπορείτε να κάνετε: θαλάσσιο σκι, θαλάσσιο ποδήλατο, αλεξίπτωτο, μπανάνα, σαμπρέλες, τζετ σκι κ.α. ................................................................................................................................................................................ Στην Κέρκυρα θα βρείτε ένα υπέροχο γήπεδο γκόλφ 18 οπών, το οποίο θεωρείται από τα καλύτερα της Ευρώπης, με εμπόδια όπως έλατα, άμμο και λίμνες. Παρέχει θαυμάσια θέα στους καταπράσινους λόφους και είναι διαθέσιμο για παίκτες όλων των επιπέδων. Είναι μια απολαυστική δραστηριότητα για τις διακοπές σας.
 * Θαλάσσια Σπορ & Αθλητικές Δραστηριότητες **
 * Κολύμπι **
 * Υδάτινα Σπορ **
 * Γκολφ **

Ropa Valley: Τ.Θ. 71, 49100, Κέρκυρα ................................................................................................................................................................................. Οι ακτές της Κέρκυρας είναι ιδανικές για καταδύσεις, καθώς διαθέτουν όρμους, κόλπους, υπέροχα θαλάσσια είδη και βραχώδεις σχηματισμούς κάτω απ' την επιφάνεια του νερού. Οι καλοκαιρινοί μήνες που η θάλασσα είναι ζεστή προσφέρονται για καταδύσεις. Οι επισκέπτες μπορούν να βγάλουν υποβρύχιες φωτογραφίες, να κινηματογραφήσουν με βιντεοκάμερα ή να κάνουν ψαροντούφεκο. Εάν είστε αρχάριος, υπάρχουν πολλές σχολές κατάδυσης στο νησί, όπου μπορείτε να απευθυνθείτε για μαθήματα.
 * Τηλ./Fax: 26610 94220
 * Email: __ cfugolf@hol.gr __
 * Καταδύσεις **

> Παλαιοκαστρίτσα, Κέρκυρα - Τηλ./Fax:26630 41604 > Δασιά, Κέρκυρα - Τηλ. 26610 90320, Fax: 26610 95174 > Μωραΐτικα, Κέρκυρα - Τηλ. 26620 76684 ................................................................................................................................................................................. Η ιππασία στην Κέρκυρα είναι μια μοναδική εμπειρία λόγω της υπέροχης φυσικής ομορφιάς, των στενών μονοπατιών και των όμορφων παραλιών που διαθέτει το νησί. Υπάρχουν πολλά μέρη που πραγματικά αξίζουν να τ' απολαύσετε και στα οποία έχετε πρόσβαση μόνο με τα πόδια ή με άλογο. Για περισσότερες πληροφορίες, απευθυνθείτε σε κάποιες απ' τις σχολές ιππασίας στο νησί. ................................................................................................................................................................................ Σε κοντινή απόσταση από την πόλη της Κέρκυρας, στην περιοχή Γουβιά, υπάρχει μια υπέροχη πλήρως εξοπλισμένη και οργανωμένη μαρίνα 960 θέσεων. Θα βρείτε επίσης μαρίνες και χώρους ελλιμενισμού στις Μπενίτσες, τον Ύψο, την Κασσιόπη, τη Λευκίμμη, την Παλαιοκαστρίτσα, την Πετριτή, την Αγνή, τον Άγιο Στέφανο Σινιών, το Άγιο Στέφανο Αυλιωτών και τον Άγιο Γεώργιο Αρμενάδων. Η ιστιοπλοΐα και το γιώτινγκ στη θάλασσα του Ιονίου είναι πραγματικά μια θαυμάσια εμπειρία διότι σας επιτρέπει να εξερευνήσετε περιοχές στις οποίες δεν μπορείτε να πάτε με άλλο μέσο. Το Ιόνιο είναι ιδανικό για ταξίδια με σκάφος, καθώς τα νερά είναι σχεδόν πάντα ήρεμα, και όταν έχει αέρα, συνήθως δεν ξεπερνάει τους 5 κόμβους σε ταχύτητα. ................................................................................................................................................................................. Τα τελευταία χρόνια το παραπέντε και το θαλάσσιο αλεξίπτωτο έχουν εξελιχθεί σε ιδιαίτερα δημοφιλή σπορ. Θα βρείτε εγκαταστάσεις σε αρκετές παραλίες και λόφους της Κέρκυρας. Για περισσότερες πληροφορίες, ρωτήστε την ομάδα παραπέντε και αλεξίπτωτου στην παραλία Αγίου Γορδίου ή στα κιόσκια υδάτινων σπορ που βρίσκονται στις παραλίες του νησιού. ................................................................................................................................................................................. Οι ποδηλάτες θα εντυπωσιαστούν από την μεγάλη ποικιλία των μονοπατιών που παρέχει το νησί της Κέρκυρας. Οι ποδηλάτες έχουν τη δυνατότητα να δουν τα γραφικά χωριά ή να απολαύσουν τα καταπράσινα ορεινά τοπία. Η ποδηλασία είναι ένας εξαιρετικός τρόπος να εξερευνήσετε το νησί και να επισκεφθείτε τα αξιοθέατά του. Υπάρχουν πολλά γραφεία ενοικίασης ποδηλάτων απ' όπου μπορείτε να προμηθευτείτε το ποδήλατο της επιλογής σας. ................................................................................................................................................................................. Το κρίκετ έχει μεγάλη επιτυχία στην Κέρκυρα εξαιτίας της επιρροής της βρετανικής κουλτούρας στο νησί. Οι κάτοικοι της Κέρκυρας παίζουν κρίκετ από το 1835. Κατά τους καλοκαιρινούς μήνες διεξάγεται το φεστιβάλ κρίκετ στην Πλατεία Σπιανάδα. Εάν βρίσκεστε στο νησί κατά τη διάρκεια του φεστιβάλ, με παραλείψετε να δείτε κάποιον αγώνα. Για περισσότερες πληροφορίες, επικοινωνήστε με τον Όμιλο Κρίκετ Κέρκυρας: Τηλ. 26610 41205 ................................................................................................................................................................................. Το τένις είναι επίσης δημοφιλές σπορ στην Κέρκυρα. Το άθλημα παίχτηκε εδώ για πρώτη φορά στην Ελλάδα, ενώ ένας απ' τους πρώτους ομίλους στην Ελλάδα ιδρύθηκε στην Κέρκυρα. Στο νησί θα βρείτε αρκετά γήπεδα που ενοικιάζονται. Για περισσότερες πληροφορίες επικοινωνήστε με τον Όμιλο Τένις Κέρκυρας: Τηλ. 22610 37021 ................................................................................................................................................................................. Με την θαυμάσια φυσική ομορφιά της, η Κέρκυρα προσφέρει στους λάτρεις της ορεινείς πεζοπορίας και τους ορειβάτες ατελείωτες στιγμές εξερεύνησης. Μπορείτε να ξεκινήστε μόνοι σας ή να απευθυνθείτε στις σχολές ορεινής πεζοπορίας (trekking) και ορειβασίας, όπου σας πηγαίνουν σε οργανωμένες εξορμήσεις με εκπαιδευμένο προσωπικό. Για περισσότερες πληροφορίες, επικοινωνήστε με τον Ορειβατικό Όμιλο Κέρκυρας: Τηλ. 22610 39481
 * Ορισμένες σχολές ενδεικτικά, είναι:**
 * **» Corfu Diving Center:**
 * **» Ionian Divers:**
 * **» Nautilus Diving:**
 * Ιππασία **
 * Γιώτινγκ και Ιστιοπλοΐα **
 * Για περισσότερες πληροφορίες, επικοινωνήστε με τα τηλέφωνα που ακολουθούν:**
 * **» Μαρίνα Γουβιάς:** Τηλ. 26610 91475 ή 91376
 * **» Ναυτικός Ομιλος Κέρκυρας:** Τηλ. 22610 30470
 * **» Ιστιοπλοϊκός Ομιλος Κέρκυρας:** Τηλ. 22610 25759
 * Παραπέντε-Θαλάσσιο Αλεξίπτωτο **
 * Ορεινή Ποδηλασία **
 * Κρίκετ **
 * Τένις **
 * Ορεινή Πεζοπορία - Ορειβασία **